विधाथियों ! न बुरा सुनना , न बुरा देखना , और न ही बुरा बोलना | इस सावधानी को अपनाने से तुम्हारे जीवन में सफलता और मन में हर्षोल्लास बना रहना निश्चित है | जिसका चरित्रिक पतन हो जाता है उसका मन कभी भी संत और संतुष्ट नहीं होता क्योंकि उसकी अंतर आत्मा उसे हमेशा ही लानत देती और कोसती रहती है | उसके चित में हमेशा ही ग्लानी बनी रहती है , वह कभी भी सुख का अनुभव नहीं करता | अतः विधाथियों आज अपने मन में एक दृढ संकल्प करो कि जो दिन बीत गये सो बीत गए ! परन्तु अब हम अपने जीवन पुस्तक का नया अध्याय खोलेंगे और बुराई को जीवन में कभी पास नहीं आने देंगे | हम किसी के कहने पर लग कर , किसी के प्रभाव या दवाब में आकर आत्मा को नहीं बेच डालेंगे या अपने चरित्र को नहीं लुटा डालेगें क्योंकि यदि हमारा चरित्र ही चला गया तो बंकि हमारे पास क्या रह जाएगा, जिससे की हम अपना मस्तक उठा सकें ?